
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 662 

$ Σεπτεμβρίου 1994 



ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθμός εισακτέων στην ΕΣΔΔ κατά το 10ο εισαγωγικό 

διαγωνισμό. .. 1 

Διάρθρωση Μ.Α. Ευρωπαϊκής Ένωσης σε οργανικές 

μονάδες. 2 

Τροποποίηση της 6340/Ε3/8540/17.12.92 κοινής 
απόφασης Υπουργών Εθνικής Οικονομίας και Οικο¬ 
νομικών. 3 

Ορισμός* μελών του Διοικητικού Συμβουλίου του Τα¬ 
μείου Χρηματοδοτήσεως Δικαστικών Κτιρίων. 4 

Τμήματα Αθλητικής Διευκόλυνσης Γυμνασίου. 5 

Ειδικά Τμήματα Αθλητικής Διευκόλυνσης Λυκείου. .. 6 
Καθορισμός αριθμού επαναπροσλαμβανομένων υπαλ¬ 
λήλων στη Γενική Γραμματεία Δημ. Έργων του 

ΥΠΕΧΩΔΕ κατά το Β’ εξάμηνο έτους 1994. 7 

Σύσταση απλού συνδέσμου των κοινοτήτων Άσπρου, 
Εσωβάλτων Καλυβιών και Λιπαρού Ν. Πέλλας με την 
επωνυμία «Σύνδεσμος Κοινοτήτων Άσπρου - Εσω¬ 
βάλτων - Καλυβιών - Λιπαρού». 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. ΔΙΕΚ/ΤΜΒ/Φ.8.1/22613 (1) 

Αριθμός εισακτέων στην ΕΣΔΔ κατά το 10ο εισαγωγικό 
διαγωνισμό. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Των άρθρων 14 παρ. 7 και 16 του Ν. 1388/1983 
«Ίδρυση Κέντρου Δημόσιας Διοίκησης», όπως ισχύουν. 

β) Του άρθρου 39 του Ν. 1943/1991 «Εκσυγχρονισμός 
της οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες συναφείς δια¬ 
τάξεις». 

2. Την αρ. 1653/16.6.1994 γνωμοδότηση του Δ.Σ. του 
Ε.Κ.Δ.Δ. 

3. Το ολοκληρωμένο χρηματοδοτικό πρόγραμμα, απο¬ 
φασίζουμε: 

1. Ορίζουμε το συνολικό αριθμό των εισακτέων στην 
Εθνικής Σχολή Δημόσιας Διοίκησης (ΕΣΔΔ) κατά το 10ο 
εισαγωγικό διαγωνισμό του εκπαιδευτικού έτους 1994- 
1995 σε εκατόν πενήντα (150) σπουδαστές που κατανέ- 
μεται κατά τμήματα και προγράμματα ως εξής: 

α) Για το Τ μήμα Γ ενικής Διοίκησης τριάντα (30) σπουδα¬ 
στές. 

β) Για το Τμήμα Τοπικής Αυτοδιοίκησης είκοσι δύο (22) 


σπουδαστές. 

γ) Για το Τμήμα Κοινωνικής Διοίκησης εξήντα (60) 
σπουδαστές και ειδικότερα: 

(1) Για το πρόγραμμα Διοίκησης Νοσοκομείων τριάντα 
(30) σπουδαστές. 

(2) Γ ια το πρόγραμμα Υγείας - Πρόνοιας και Κοιν. Ασφα¬ 
λίσεων τριάντα (30) σπουδαστές. 

δ) Γ ια το Τμήμα Εμπορικών Ακολούθων οκτώ (8) σπου¬ 
δαστές. 

ε) Για το Τμήμα Ακολούθων Τύπου δέκα πέντε (15) 
σπουδαστές. 

στ) Για το Τμήμα Στελεχών Κοινοτικής Κατεύθυνσης 
δέκα πέντε (15) σπουδαστές. 

2. Από την εισαγωγή των εκατόν πενήντα (150) σπου¬ 
δαστών στην ΕΣΔΔ θα προκληθεί ετήσια δαπανη σε βάρος 
του προϋπολογισμού του ΕΚΔΔ εξακοσίων τριάντα εκα¬ 
τομμυρίων πεντακοσίων χιλιάδων (630.500.000) δραχ¬ 
μών. 

Για την παραπάνω δαπάνη θα εγγράφει πίστωση στον 
προϋπολογισμό του ΕΚΔΔ για το οικονομικό έτος 1995 
(ΚΑΕ 9411, 9413, 9492). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1994 

Ο ΥΠΟΥΡΓΟΣ 

ΑΝΑΣΤΑΣΙΟΣ ΠΕΠΟΝΗΣ 
-♦- 

Αριθ. 010/390/ΑΣ 132 (& 

Διάρθρωση Μ.Α. Ευρωπαϊκής Ένωσης σε οργανικές μο¬ 
νάδες. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 5 το Ν. 1104/1980 «περί εκπροσωπήσεως 
της Ελλάδος στις Ευρωπαϊκές Κοινότητες, ιδρύσεως Δι¬ 
πλωματικών και Προξενικών Αρχών και ρυθμίσεως άλλων 
συναφών οργανωτικών θεμάτων» (Α. 298). 

2. Το άρθρο 5 παρ. 1 του Ν. 1640/1986 «περιαφή εκτε- 
λεστηρίου τύπου στις αποφάσεις οργάνων των Ευρωπαϊ¬ 
κών Κοινοτήτων, σύστασης ειδικής νομικής υπηρεσίας για 
θέματα Ευρωπαϊκών Κοινοτήτων και άλλες διατάξεις» (Α. 
122 ). 

3. Το Ν. 419/1976 «περί Οργανισμού του Υπουργείου 
Εξωτερικών» (Α. 221), όπως έχει τροποποιηθεί και ισχύει. 

4. Το άρθρο 27 του Ν. 2081 /1992 (Α. 154) και το γεγο¬ 
νός ότι από τις διατάξεις της παρούσας απόφασης δεν 
προκαλείται δαπάνη σε βάρος του κρατικού προϋπολογι¬ 
σμού. 

5. Την υπ’ αριθ. 090/351/ΑΣ 113 (ΦΕΚ 589/τ.Β7 
29.7.1994) απόφαση του Πρωθυπουργού και του Υπουρ¬ 
γού Εξωτερικών περί καθορισμού αρμοδιοτήτων του Υφυ- 

πουργού Εξωτερικών Γιάννου Κρανιδιώτη. 

6. Την υπηρεσιακή ανάγκη, αποφασίζουμε: 

Αρθρο 1 

Βασική Διάρθρωση Μονίμου Ελληνικής 
Αντιπροσωπείας στην Ευρωπαϊκή Ένωση. 

1. Η Μόνιμη Ελληνική Αντιπροσωπεία στην Ευρωπαϊκή 
Ένωση διαρθρούται σε οργανικές μονάδες ως εξής: 

α) Εξωτερικές Σχολές και Κοινή Εξωτερική Πολιτική και 
Πολιτική Ασφάλειας (ΚΕΠΠΑ). 
β) Οικονομική Πολιτική, 
γ. Αγροτική Πολιτική, 
δ) Λοιπές Πολιτικές. 

ε) Νομικά θέματα - Τρίτος Πυλώνας, θέματα 8οΙιβη- 

9ΘΓΊ. 

στ) θεσμοί - Ευρωπαϊκό Κοινοβούλιο - ΟΚΕ κ.λπ. 
ζ) Διοίκηση - Οργάνωση. 

2. Στις περιγραφόμενες στην παράγραφο 1 της παρού- 
σης οργανικές μονάδες ανατίθενται, ως αρμοδιότητες, 
ενδεικτικά τα εξής θέματα: 

α) Οργανική Μονάδα Εξωτερικών Σχέσεων και 
ΚΕΠΠΑ. 

θέματα σχέσεων της Ευρωπαϊκής Ένωσης με Τρίτα 
κράτη, Συμφωνίες Σύνδεσης, Συνεργασίας, Εμπορίου 
κλπ. 

θέματα Ανάπτυξης χωρών ΑΚΕ, σχέσεις με χώρες Με¬ 
σογείου, Αν. Ευρώπης, Ασίας, Αφρικής, ΗΠΑ, Ιαπωνίας, 
Λατ. Αμερικής, Κεντρικής - Ανατολικής Ευρώπης, θέματα 
διεθνούς εμπορίου, θέματα ΚΕΠΠΑ κλπ. 
β) Οργανική Μονάδα Οικονομικής Πολιτικής, 
θέματα Προϋπολογισμού, Ταμείων, Τραπεζικά, Φορο¬ 
λογικά, Εσωτερικής Αγοράς, Περιφερειακής Πολιτικής Οι¬ 
κονομικής και Νομισματικής Ένωσης κλπ. 
γ) Οργανική Μονάδα Λοιπών Πολιτικών, 
θέματα Μεταφορών, Ναυτιλιακά, Τηλεπικοινωνίες, 
Κοινωνικά - Εργατικά θέματα, Πολιτιστικά, Ενέργεια, 
Έρευνα, Καταναλωτές, Παιδεία - Νεολαία, Υγεία, Περι¬ 
βάλλον κλπ. 

δ) Οργανική Μονάδα Αγροτικής Πολιτικής, 
θέματα Ειδικής Επιτροπής Γεωργίας (05Α), θέματα Γε- 
ωργικού Ταμείου, Αλιεία, Αγρονομισματικά κλπ. 
ε) Οργανική Μονάδα Νομικών θεμάτων. 

Η μονάδα αυτή στηρίζει νομικά όλα τα θέματα των σχέ¬ 
σεων της Ελλάδος με την ΕΈ. παρακολουθεί θέματα του 
Τρίτου Πυλώνα της Συνθήκης της Ε.Ε. και θέματα που 
έχουν σχέση με την Συμφωνία δσήθπςβη. 

στ. Οργανική Μονάδα «θεσμοί - Ευρωπαϊκό Κοινοβού¬ 
λιο - ΟΚΕ κλπ.». 

θέματα του Ευρωπαϊκού Κοινοβουλίου, της Επιτροπής 
περιφερειών της ΟΚΕ, γενικότερα θεσμικά θέματα κλπ. 
ζ) Οργανική Μονάδα Διοίκησης - Οργάνωσης. 

Η μονάδα αυτή ασχολείται με θέματα διοίκησης και ορ¬ 
γάνωσης της ΜΑΕΕ, με θέματα προσωπικού, μισθοδοσίας 
κ.λπ. 

Αρθρο 2 

Προϊστάμενοι ΜΕΑ και Οργανικών Μονάδων 
και Αναπλήρωση αυτών. 

1. Της Μονίμου Ελληνικής Αντιπροσωπείας στις Ευρω¬ 
παϊκές Κοινότητες προΐσταται ο Μόνιμος Αντιπρόσω¬ 
πος. 

Σε περίπτωση ελλείψεως, απουσίας ή κωλύματος του 
Μονίμου Αντιπροσώπου τα χρέη του εκτελεί Αναπληρω¬ 
τής Μόνιμος Αντιπρόσωπος. 

2. Των οργανικών μονάδων της Μονίμου Αντιπροσω¬ 
πείας, όπως αυτές περιγράφονται στο άρθρο 1 της παρού¬ 
σας απόφασης, δύνανται να προΐστανται και μη διπλωματι¬ 
κοί υπάλληλοι με εξαίρεση τις οργανικές μονάδες Εξωτε¬ 
ρικών Σχέσεων και Διοίκησης Οργάνωσης, όπου υποχρεω¬ 
τικά, προΐστανται υπάλληλοι του διπλωματικού κλάδου με 
βαθμό τουλάχιστον Συμβούλου Πρεσβείας και Γραμμα- 
τέως Πρεσβείας αντίστοιχα. Τη θέση «Αηίίοί» δύναται να 
κατέχει επίσης μη διπλωματικός υπάλληλος. 


3. Ο ορισμός των προϊσταμένων των οργανικών μονά¬ 
δων θα γίνεται με απόφαση του Υπουργού ή Υφυπουργού 
Εξωτερικών αρμόδιου για θέματα Ε.Ο.Κ. Με την ίδια από¬ 
φαση θα καθορίζονται οι αρμοδιότητες των προϊσταμένων 
και θα γίνεται εκχώρηση δικαιώματος υπογραφής. 

Αρθρο 3 

Βασικές αρχές λειτουργίας της ΜΕΑ. 

1. Ο Μόνιμος Αντιπρόσωπος και ο Αναπληρωτής του 
μαζί με τους προϊσταμένους των οργανικών της μονάδων 
αποτελούν το συντονιστικό όργανο της ΜΕΑ και συνέρχο¬ 
νται τουλάχιστον μία φορά της εβδομάδα, υπό την προε¬ 
δρία του Μονίμου Αντιπροσώπου ή του Αναπληρωτή του, 
προς ανασκόπηση των θεμάτων και συντονισμό μεταξύ 
των οργανικών μονάδων. 

2. Ο Μόνιμος Αντιπρόσωπος και ο Αναπληρωτής του 
δύνανται να συστήσουν ειδικές ομάδες εργασίας για τη 
μελέτη κάποιου συγκεκριμένου θέματος και να ορίσουν 
τον συντονιστή τους. 

3. Οι συνεννοήσεις και οδηγίες των οργανικών μονάδων 
από και προς τις Κεντρικές Υπηρεσίες θα γίνονται, κατά 
κανόνα, μέσω του ΥΠ.Ε- και μόνον κατά την αντιμετώπιση 
εκτάκτων και εξαιρετικά επείγουσας φύσης θεμάτων επι¬ 
τρέπεται η απ’ ευθείας με τις κατά θέμα αρμόδιες Υπηρε¬ 
σίες επικοινωνία με κοινοποίηση όμως της σχετικής αλλη¬ 
λογραφίας στο ΥΠ.Ει:. 

4. Καθιερώνεται η λειτουργία βιβλιοθήκης και Αρχείου 
στην ΜΕΑ Βρεξελλών τα της πρακτικής οργανώσεως των 
οποίων θα ρυθμισθούν με σχετική εγκύκλιο του Μονίμου 
Αντιπροσώπου. 

5. Ο Μόνιμος Αντιπρόσωπος έχει την ευθύνη για την ευ¬ 
ρύτερη δυνατή κυκλοφορία της ενημέρωσης. Οι επικεφα¬ 
λής των οργανικών ομάδων είναι γενικοί αποδέκτες, εκτός 
εξαιρέσεων, όλων των εισερχομένων τηλεγραφημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1994 

Ο ΥΦΥΠΟΥΡΓΟΣ 

ΓΙΑΝΝΟΣ ΚΡΑΝΙΔΙΩΤΗΣ 

-♦- 

Αριθ. 4692/Ε3/5546 (3) 

Τροποποίηση της 6340/Ε3/8540/17.12.92 κοινής από¬ 
φασης Υπουργών Εθνικής Οικονομίας και Οικονομι¬ 
κών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

1.1. Του Ν. 1558/1985 «Περί Υπουργικού Συμβουλίου 
και Υπουργείων». 

1.2. Του Νόμου 936/79 «Περί τροποποιήσεως και συ- 
μπληρώσεως των περί Εξωτερικού Εμπορίου διατάξεων 
ως και καταργήσεως συναφών διατάξεων». 

1.3. Του Νόμου 945/79 «Περί κυρώσεως της Συνθήκης 
Προσχώρησης της Ελλάδος στην Ευρωπαϊκή Οικονομική 
Κοινότητα». 

1.4. Του Π.Δ. 138/1993 (άρθρο 32 παρ. α) «Περί Οργα¬ 
νισμού του Υπουργείου Εθνικής Οικονομίας». 

2. Τις αποφάσεις: 

2.1. Των Υπουργείων Εθνικής Οικονομίας και Οικονομι¬ 
κών αριθ. 6340/Ε3/8540/17.12.92 «Περί ρυθμίσεως δια¬ 
δικασιών αγοράς και εισαγωγής αγαθών από την αλλο¬ 
δαπή». 

2.2. Του Υπουργείου Εθνικής Οικονομίας 2441/Ε3/ 
3201/28.4.1993 «Περί τροποποιήσεως της ανωτέρω 
6340/Ε3/8540/17.12.92 απόφασης». 

2.3. Του Πρωθυπουργού και Υπουργού Εθνικής Οικο¬ 
νομίας αριθ. 29791/14.7.1994 «καθορισμός αρμοδιοτή¬ 
των του Υφυπουργού Εθνικής Οικονομίας». 

2.4. Του Πρωθυπουργού και Υπουργού Οικονομικών 
αριθ. 1026431 /268/0006Α/2.3.1994 «ανάθεση αρμό- 

διοτήτων του Υπουργού Οικονομικών στους Υφυπουρ¬ 
γούς». 

3. Ότι για την αγορά - εισαγωγή χρυσού δεν προβλέπο- 
νται μέτρα εμπορικής πολιτικής (έγκριση άδειας εισαγω¬ 
γής), από κανονισμό της Ε.Ε., αποφασίζουμε: 

1. Η ανωτέρω υπ' αριθ. 6340/Ε3/8540/17.12.1992 
απόφαση τροποποιείται ως εξής: 

Η παράγραφος IV του Κεφαλαίου Β καταργείται. 

2. Κατά τα λοιπά ισχύει η ανωτέρω απόφαση όπως τρο¬ 
ποποιήθηκε με την 2441/Ε3/3201/28.4.1993 όμοια. 

3. Με την απόφαση αυτή δεν δημιουργείται δαπάνη σε 
βάρος του τακτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 1994 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

I. ΑΝΘΟΠΟΥΛΟΣ ΔΗΜ. ΓΕΩΡΓΑΚΟΠΟΥΛΟΣ 

- ♦ - 

Αριθ. 88229 (4) 

Ορισμός μελών του Διοικητικού Συμβουλίου του Ταμείου 
Χρηματοδοτήσεως Δικαστικών Κτιρίων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το άρθρο 4 του Ν.Δ. 1017/71 «Περί συστάσεως του 
Ταμείου Χρηματοδοτήσεως Δικαστικών Κτιρίων» (ΦΕΚ 
109). 

2. Την κοινή απόφαση αριθ. 85884/30.8.90 (ΦΕΚ 566/ 
Β75.9.90) του Αντιπροέδρου της Κυβέρνησης και Υπουρ¬ 
γού Δικαιοσύνης και του Υπουργού Προεδρίας της Κυβέρ¬ 
νησης «Περί επανακαθορισμού της συγκρότησης των με¬ 
λών του Διοικητικού Συμβουλίου του ΤΑΧΔΙΚ». 

3. Την απόφαση αριθ. 215/5.1.1993 του Υπουργού Δι¬ 
καιοσύνης (ΦΕΚ 1/7.1.1993) με την οποία τροποποιή¬ 
θηκε η αριθ. 107887/1992 όμοια απόφαση αυτού «περί 
μεταβίβασης της εξουσίας να υπογράφουν «με εντολή 
Υπουργού» στο Γενικό Γραμματέα, στους Γενικούς Διευ¬ 
θυντές, στους Διευθυντές και Τμηματάρχες της Κεντρι¬ 
κής Υπηρεσίας του Υπουργείου Δικαιοσύνης και στους 
Προϊσταμένους των περιφερειακών υπηρεσιών αυτού». 

4. Το έγγραφο αριθ. 27655/ΔΙΟΕ 808/26.7.1994 του 
Υπουργείου Εθνικής Οικονομίας. 

5. Το έγγραφο αριθ. 1077820/631/0006Α/13.7.94 
του Υπουργείου Οικονομικών. 

6. Το έγγραφο αριθ. 5561/613/2.8.1994 της Κτηματι¬ 
κής Εταιρείας του Δημοσίου, αποφασίζουμε: 

Ορίζουμε τα τακτικά και αναπληρωματικά μέλη του Διοι¬ 
κητικού Συμβουλίου του Ταμείου Χρηματοδοτήσεως Δι¬ 
καστικών Κτιρίων ως κατωτέρω: 

1. Τον εκάστοτε Γενικό Γραμματέα του Υπουργείου Δι¬ 
καιοσύνης ως Πρόεδρο, με αναπληρωτή αυτού τον Ιωάννη 
Αποστόλου, Γενικό Διευθυντή Διοικήσεως Δικαιοσύνης 
Κ.Υ.Υ. Δικαιοσύνης. 

2. Τον εκάστοτε Προϊστάμενο της Εισαγγελίας Εφετών 
Αθηνών ως Αντιπρόεδρο, με αναπληρωτή αυτού το νόμιμο 
αναπληρωτή του. 

3. Τον Χριστόφιλο Καλαβρυτινό, Προϊστάμενο Δ/νσης 
Προσωπικού με αναπληρωτή την Μαρία Καπατσώρη, 
Προϊσταμένη Δ/νσης Δικηγορικού Λειτουργήματος και Δι- 
καιστικών Επιμελητών Συμβολαιογραφείων, Υποθηκοφυ¬ 
λακείων και Κτηματολογικών Γ ραφείων Κεντρικής Υπηρε¬ 
σίας Υπουργείου Δικαιοσύνης. 

4. Το Νικόλαο Τσίγκα, Προϊστάμενο Δ/νσης Λειτουρ¬ 
γίας Γραμματείας Δικαστηρίων και Δικαστικών υπαλλήλων 
με αναπληρωτή την Ευδοκία Μπράτσαλη, Προϊσταμένη Δ/ 
νσης Οικονομικού Κ.Υ.Υ. Δικαιοσύνης. 

5. Την Μπριστογιάννη Φωτεινή, υπάλληλο κλάδου ΠΕ 
Οικονομικού με βαθμό Α’ του Υπουργείου Εθνικής Οικο¬ 
νομίας με αναπληρωτή των Κωνσταντίνο Ιωαννίδη, υπάλ¬ 
ληλο του κλάδου ΠΕΙ Οικονομικού με βαθμό Α’ του ιδίου 


Υπουργείου. 

6. Τη Γεωργιάδου Ελισσάβετ, υπάλληλο κλάδου ΠΕ Φο¬ 
ροτεχνικών με βαθμό Α’ του Υπουργείου Οικονομικών με 
αναπληρώτρια την Κυριακή Φλεριανού, υπάλληλο με 
βαθμό Α’ του κλάδου ΠΕ Φοροτεχνικών του ίδιου Υπουρ¬ 
γείου. 

7. Αναστάσιο Κεφαλέα, Δικηγόρο Αθηνών με αναπλη¬ 
ρωτή τον Αριστείδη Καντζίδη, επίσης δικηγόρο Αθηνών. 

8. Νότα Παπαδοπούλου, Δικηγόρ Αθηνών με αναπλη¬ 
ρωτή τον Ιωάννη Κουλαξή, επίσης δικηγόρο Αθηνών. 

9. Την Πίνιου Χαρίκλεια, Αναπληρώτρια Γενική Διευθύ¬ 
ντρια της Κτηματικής Εταιρείας του Δημοσίου με αναπλη¬ 
ρωτή τον Καλφαρέτζο Φώτη, Προϊστάμενο της Τεχνικής 
Υπηρεσίας της Κτηματικής Εταιρείας του Δημοσίου. 

Γραμματέα του Διοικητικού Συμβουλίου ορίζουμε τη 
Μαρία Μυλωνά, υπάλληλο με βαθμό Β’ του κλάδου ΔΕ 
Διοικητικού - Λογιστικού του ΤΑΧΔΙΚ με αναπληρώτρια 
την Κων/να Καραβά, υπάλληλο με βαθμό Α’ του κλάδου 
ΔΕ Διοικητικού - Λογιστικού του ιδίου Ταμείου. 

Στο Συμβούλιο μετέχει ο εκάστοτε Διευθυντής του Τα¬ 
μείου ως εισηγητής, άνευ ψήφου. 

Η θητεία των μελών του ανωτέρω Δ.Σ. ορίζεται για τρία 
χρόνια και αρχίζει από τη δημοσίευση της απόφασης αυ¬ 
τής στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1994 

Ο ΥΠΟΥΡΓΟΣ 

Γ. ΚΟΥΒΕΛΑΚΗΣ 

-♦- 

Αριθ. Γ4/1149 (5) 

Τμήματα Αθλητικής Διευκόλυνσης Γυμνασίου. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1566/85 «δομή και λειτουργία της Πρωτοβάθ¬ 
μιας και Δευτεροβάθμιας Εκπαίδευσης». 

2. Τον Ν. 75/75 «περί εξωσχολικού αθλητισμού». 

3. Τη Γ4/902/29.9.1988 απόφαση του Υπ. Εθνικής 
Παιδείας και θρησκευμάτων «ίδρυση ειδικών αθλητικών 
τάξεων σε σχολεία της Πρωτοβάθμιας και Δευτεροβάθ¬ 
μιας Εκπαίδευσης» που κυρώθηκε με νόμο (ΦΕΚ 110/Α’/ 
27.8.1990). 

4. Την αριθ. Γ4/1117/30.9.1988 απόφαση του Υπ. 
Εθνικής Παιδείας και θρησκευμάτων «περί ωρολογίου και 
αναλυτικού προγράμματος ειδικών αθλητικών τάξεων». 

5. Τις προτάσεις της Κεντρικής Επιτροπής Αθλητικών 
Τάξεων (πράξη 40ή/1.6.1994), που συγκροτήθηκε με την 
715/11.1.1994 κοινή απόφαση των Υφυπουργών Εθνικής 
Παιδείας και θρησκευμάτων και Πολιτισμού. 

6. Την αριθ. Η 5615/1994 απόφαση του Πρωθυπουρ¬ 
γού, για τον καθορισμό των αρμοδιοτήτων του αναπλη¬ 
ρωτή Υπουργού Εθνικής Παιδείας και θρησκευμάτων. 

7. Την αριθ. 54567/1993 κοινή απόφαση του Πρωθυ- 
πουγού και του Υπουργού Πολιτισμού, για τη μεταβίβαση 
αρμοδιοτήτων, αποφασίζουμε: 

Τροποποιούμε το ωράριο διδασκαλίας αθλημάτων στα 
Τμήματα Αθλητικής Διευκόλυνσης (Τ.Α.Δ.) Γυμνασίου, 
ορίζουμε τις προϋποθέσεις ίδρυσης των Τ. Α.Δ., καθώς και 
των αθλημάτων που θα καλλιεργούνται σε αυτά, ορίζουμε 
τα κριτήρια επιλογής και παραμονής των μαθητών στα 
τμήματα αυτά καθώς και τα κριτήρια για την επιλογή των 
διδασκόντων καθηγητών Φυσικής Αγωγής, ως εξής: 

Α’ Ωράριο διδασκαλίας αθλημάτων στα Τ.Α.Δ. Γυμνα- 
σίου: 

1. Το πρόγραμμα προπόνησης στα επιλεγμένα αθλή¬ 
ματα των Τ.Α.Δ. Γυμνασίου θα γίνεται τρεις φορές την 
εβδομάδα με προτεινόμενες ημέρες τις Δευτέρα - Τε¬ 
τάρτη - Παρασκευή, θα αρχίζει 30' λεπτά πριν από την 
έναρξη της 1 ης διδακτικής ώρας και θα τελειώνει με το τέ- 

λος της 2ης διδακτικής ώρας. Το υπόλοιπο πρόγραμμα 
των Τ.Α.Δ. θα αρχίζει τις ημέρες που υπάρχει προπόνηση 
από την 3η διδακτική ώρα τις δε άλλες ημέρες από την 1 η 
και θα παρατεινεται ορισμένες ημέρες και μετά την 6η δι¬ 
δακτική ώρα. 

2. Στα Τ.Α.Δ. το μάθημα της Φυσικής Αγωγής έχει αντι- 
κατασταθεί με την προβλεπόμενη στην προηγούμενη πα¬ 
ράγραφο αθλητική προπόνηση, για τα δε υπόλοιπα μαθή¬ 
ματα θα εφαρμόζεται το αντίστοιχο αναλυτικό πρόγραμμα 
για κάθε τάξη του Γυμνασίου. 

Β' Προϋποθέσεις ίδρυσης και λειτουργίας Τ.Α.Δ. Γυ¬ 
μνασίου: 

1. Η ίδρυση Αθλητικού Τμήματος γίνεται με κοινή από¬ 
φαση του Υπουργού Εθνικής Παιδείας και θρησκευμάτων 
και του Υπουργού Πολιτισμού, μετά από εισήγηση της Κε¬ 
ντρικής Επιτροπής Αθλητικών Τάξεων (Κ.Ε.Α.Τ.). Στην 
ίδια απόφαση περιλαμβάνονται και τα αθλήματα που θα 
καλλιεργηθούν στο κάθε αθλητικό τμήμα. 

2. Προτάσεις για ίδρυση Τμημάτων Αθλητικής Διευκό¬ 
λυνσης ή για προσθήκη νέων αθλημάτων σε ήδη λειτουρ- 
γούντα υποβάλλονται στην Κ.Ε.Α.Τ. από τους Προϊσταμέ¬ 
νους Διευθύνσεων Δευτεροβάθμιας Εκπαίδευσης, τους 
Προϊσταμένους Γραφείων Φυσικής Αγωγής και τις Αθλητι¬ 
κές Ομοσπονδίες. 

3. Για την ίδρυση Τμήματος Αθλητικής Διευκόλυνσης 
πρέπει να εκπληρούνται οι παρακάτω προϋποθέσεις: 

α) Γειτνίαση του σχολείου με αθλητικούς χώρους ή 
ύπαρξη αιθουσών δίπλα σε αθλητικούς χώρους. 

β) Συνεχής πρωινή λειτουργία του σχολείου που θα τα 
στεγάζει. 

γ) Ύπαρξη αθλητικής υλικοτεχνικής υποδομής ανάλογη 
με τα αθλήματα που καλλιεργούνται στα τμήματα αυτά. 

δ) Ύπαρξη αθλητικών σωματείων που καλλιεργούν ίδια 
με τα Τ.Α.Δ. αθλήματα και που έχουν αξιόλογη αθλητική 
δραστηριότητα. 

ε) Ύπαρξη επαρκούς προπονητικού δυναμικού που ικα¬ 
νοποιεί τα κριτήρια επιλογής για διδασκαλία στα Τ.Α.Δ. 

Για τις προϋποθέσεις α’ και β’ απαιτείται βεβαίωση του 
οικείου Γ ραφείου Φυσικής Αγωγής, ενώ για τις προϋποθέ¬ 
σεις γ', δ’ και ε’ βεβαίωση της αρμόδιας Αθλητικής Ομο¬ 
σπονδίας. 

4. Η ίδρυση κάθε νέου Τμήματος Αθλητικής Διευκόλυν¬ 
σης γίνεται στην πρώτη (Α’) τάξη του Γυμνασίου, με επέ¬ 
κταση του θεσμού κατά μία τάξη κάθε νέο σχολικό έτος, 
μέχρις ότου λειτουργήσουν Τμήματα σε όλες τις τάξεις 
του Γυμνασίου. 

5. Σε κάθε Τ.Α.Δ. θα φοιτούν μέχρι 30 μαθητές - μαθή¬ 
τριες και θα καλλιεργούνται δύο (2) τουλάχιστον αθλή¬ 
ματα. Σε εξαιρετικές περιπτώσεις απομακρυσμένων πε¬ 
ριοχών, δύναται να καλλιεργείται και ένα (1) άθλημα, 
ύστερα από έγκριση τής Κ.Ε.Α.Τ., με αριθμό μαθητών όχι 
μικρότερο των δεκαπέντε (15). Ο αριθμός των μαθητών - 
αθλητών για τα ομαδικά αθλήματα να μην είναι μικρότερος 
των δώδεκα (12) κατά φύλο, στα δε ατομικά, όχι μικρότε¬ 
ρος των έξι (6) ανεξαρτήτως φύλου. 

Γ’ Επιλογή αθλημάτων: 

Την επιλογή των αθλημάτων που θα καλλιεργούνται στα 
Τ.Α.Δ. κάνει η Κ.Ε.Α.Τ. μετά από αιτιολογημένες και ιε¬ 
ραρχημένες προτάσεις των προϊσταμένων Γραφείων Φυ¬ 
σικής Αγωγής και των Αθλητικών Ομοσπονδιών. 

Δ' Επιλογή και παραμονή μαθητών στα Αθλητικά Τμή- 
ματα: 

1. Στα Αθλητικά Τμήματα εγγράφονται μαθητές της Α’ 
Γ υμνασίου ύστερα από επιλογή. Η διαδικασία επιλογής 
διενεργείται από 5 μέχρι 20 Μαΐου κάθε σχολικού έτους ή 
σε εξαιρετικές περιπτώσεις με απόφαση της Κ.Ε.Α.Τ. από 
1 μέχρι 10 Σεπτεμβρίου. 

2. Οι γονείς των μαθητών που επιθυμούν να συμμετά- 
σχουν στη διαδικασία επιλογής, οφείλουν να υποβάλουν 
αίτηση στο σχολείο, στο αθλητικό τμήμα του οποίου θέ¬ 
λουν να φοιτήσουν κατά το χρονικό διάστημα από 15 μέχρι 
30 Απριλίου. Ακόμη στην αίτηση θα αναφέρεται σε ποιο ή 
ποια από τα αθλήματα που διδάσκονται στο συγκεκριμένο 
αθλητικό τμήμα θέλουν να λάβει μέρος στη διαδικασία 


επιλογής το παιδί τους. 

3. Οι υποψήφιοι για επιλογή και φοίτηση σε Αθλητικό 
Τμήμα δε στερούνται του δικαιώματος υποβολής αίτησης 
για συμμετοχή σε κλήρωση σε πειραματικό γυμνάσιο 
(πρώην πρότυπο). 

4. Γ ια τη διενέργεια των δοκιμασιών των υποψηφίων συ¬ 
γκροτείται με απόφαση του Νομάρχη επιτροπή αποτελού- 
μενη από τον Προϊστάμενο του Γραφείου Φυσικής Αγω¬ 
γής, τον υπεύθυνο ανίχνευσης ταλέντων του νομού και 
τρεις καθηγητές Φυσικής Αγωγής για κάθε άθλημα από 
αυτούς που διδάσκουν στο Αθλητικό Τμήμα και από καθη¬ 
γητές Φυσικής Αγωγής που υπηρετούν στην Πρωτοβάθ¬ 
μια ή Δευτεροβάθμια Εκπαίδευση του Νομού και έχουν ει¬ 
δικότητα ή εξειδίκευση στο συγκεκριμένο άθλημα ή παρα¬ 
πλήσιο σε περίπτωση ανάγκης. 

5. Το είδος των εξετάσεων και ο τρόπος αξιολόγησης 
των μαθητών ορίζεται από την Κ.Ε.Α.Τ. μετά από εισή¬ 
γηση της Επιστημονικής Επιτροπής. 

6. Μετά το πέρας της διαδικασίας επιλογής τα αποτελέ¬ 
σματα των δοκιμασιών αξιολογούνται από τις κατά τόπους 
επιτροπές και οι καταστάσεις με τις επιδόσεις και τα απο¬ 
τελέσματα της αξιολόγησης διαβιβάζονται στην Κ.Ε.Α.Τ. 
για επικύρωση. 

7. Οι γονείς των επιτυχόντων μαθητών οφείλουν να εγ¬ 
γράφουν αυτούς στο αθλητικό τμήμα στο χρονικό διά¬ 
στημα από 1 μέχρι 10 Σεπτεμβρίου, εκτός από την περί¬ 
πτωση που γίνονται συμπληρωματικό τεστ τον Σεπτέμ¬ 
βριο, που η προθεσμία παρατεινεται μέχρι πέντε (5) ημέρα 
μετά την κοινοποίηση των αποτελεσμάτων. Σε περίπτωση 
μη εγγραφής ο Διευθυντής του Γ υμνασίου οφείλει να ει¬ 
δοποιήσει επιλαχόντες μαθητές του ίδιου αθλήματος και 
φύλου με τους μη εγγραφέντες που υποχρεούνται να εγ- 
γραφούν ή μετεγγραφούν τα παιδιά τους στο αθλητικό 
τμήμα εντός τριών (3) ημερών. 

8. Σε περίπτωση μη συμπλήρωσης του αριθμού μαθη¬ 
τών στα Τ.Α.Δ. μπορούν να φοιτήσουν και μαθητές από το 
ίδιο σχολείο ή από γειτονικά που δεν έχουν προσέλθει στις 
δοκιμασίες επιλογής, αλλά κρίνονται ικανοί από τους δι¬ 
δάσκοντες καθηγητές Φυσικής Αγωγής και αφού υποβλη¬ 
θούν σε τεστ, σε αναλογία όχι μεγαλύτερη του ενός τε¬ 
τάρτου του συνολικού αριθμού των μαθητών κάθε τμήμα¬ 
τος. 

9. Για τον χαρακτηρισμό της φοίτησης των μαθητών των 
Τ.Α.Δ. ισχύουν τα αριθμητικά όρια που σε κάθε περίπτωση 
προβλέπονται από τις ισχύουσες διατάξεις για τους μαθη¬ 
τές των άλλων σχολείων προσαυξημένα κατά είκοσι (20) 
απουσίες. 

10. Αδικαιολόγητες απουσίες στο μάθημα της Φυσικής 
Αγωγής συνιστούν λόγο απομάκρυνσης του μαθητή από 
το αθλητικό τμήμα μετά από εισήγηση του διδάσκοντα και 
απόφαση της Κ.Ε.Α.Τ. 

11. Η αξιολόγηση της επίδοσης των μαθητών στο κάθε 
άθλημα γίνεται από τους διδάσκοντες καθηγητές Φυσικής 
Αγωγής στο κάθε αθλητικό τμήμα και καταχωρείται κάθε 
τρίμηνο στην καρτέλα του μαθητή στο μάθημα της Φυσι¬ 
κής Αγωγής. Ακόμη εκτός από την παραπάνω αξιολόγηση 
γίνεται και περιγραφική αξιολόγηση που στηρίζεται στην 
προσπάθεια, τις ικανότητες και την επίδοση του μαθητή 
στις προβλεπόμενες δοκιμασίες. Στο τέλος κάθε τριμή¬ 
νου ο διδάσκων καθηγητής καταχωρεί τα στοιχεία αξιολό¬ 
γησης του κάθε μαθητή σε ειδική καρτέλα, ο τύπος της 
οποίας καθορίζεται από την Κ.Ε.Α.Τ. Τα στοιχεία αξιολό¬ 
γησης στόχο έχουν να δώσουν πλήρη, κατά το δυνατόν, ει¬ 
κόνα της επίδοσης και της εξέλιξης του μαθητή στο συ¬ 
γκεκριμένο άθλημα. Τα στοιχεία αξιολόγησης του μαθητή 
στην ειδική καρτέλα δεν επηρεάζουν την προαγωγή ή 
απόρριψη του μαθητή, αποτελούν όμως στοιχείο και κρι¬ 
τήριο για την παραμονή του ή όχι στο Τ.Ε.Α.Δ. Τα παρα¬ 
πάνω στοιχεία τίθενται υπόψη των γονέων ή κηδεμόνων 
των μαθητών εφόσον ζητηθούν. 

12. Απαραίτητη προϋπόθεση παραμονής μαθητή στο 
αθλητικό τμήμα και στην επόμενη τάξη είναι η υπέρβαση 
από τον μαθητή του ελάχιστου ορίου κατά τις δοκιμασίες 
που προβλέπονται κατά τη διάρκεια και τη λήξη του διδα¬ 
κτικού έτους. Η παραμονή ή όχι του μαθητή είναι ανεξάρ- 

τητη από τη βαθμολογία του στο μάθημα της Φυσικής 
Αγωγής. 

13. Στις δοκιμασίες που γίνονται στο τέλος κάθε σχολι¬ 
κού έτους σε όλους τους μαθητές από τους διδάσκοντες 
καθηγητές Φυσικής Αγωγής μπορούν να λάβουν μέρος 
μετά από αίτηση του κηδεμόνα τους και μαθητές της ίδιας 
τάξης εκτός Τ.Α.Δ. Κατά το επόμενο σχολικό έτος στο 
Τ.Α.Δ. θα φοιτήσουν οι μαθητές με τις καλύτερες επιδό¬ 
σεις. 

14. Σε περίπτωση που μαθητής θα σταματήσει να φοιτά 
σε αθλητικό τμήμα, κατά την ένταξή του σε άλλο τμήμα 
του ίδιου ή άλλου σχολείου, όσον αφορά την βαθμολογία 
ισχύουν οι πάγιες διατάξεις που εφαρμόζονται σε όλα τα 
σχολεία, όσον αφορά δε τις απουσίες υπολογίζονται στο 
ακέραιο οι απουσίες όλων των μαθημάτων εκτός από το 
μάθημα της Φυσικής Αγωγής όπου υπολογίζεται ο ακέ¬ 
ραιος αριθμός που θα προκύψει όταν πολλαπλασιασθεί ο 
αριθμός των απουσιών στο μάθημα αυτό με κλάσμα που 
έχει αριθμητή τον αριθμό των προβλεπόμενων εβδομα¬ 
διαίων ωρών Φυσικής Αγωγής από το αναλυτικό πρό¬ 
γραμμα (κανονικού τμήματος) και παρονομαστή τον 
αριθμό εννέα (9). 

15. Μετεγγραφή μαθητή από ένα Τ.Α.Δ. σε άλλο γίνεται 
εφόσον στο νέο Τ.Α.Δ. διδάσκεται το ίδιο άθλημα. Για την 
μετεγγραφή ισχύουν οι ισχύουσες περί μετεγγραφών δια¬ 
τάξεις. Επιπλέον απαιτείται έγκριση της Κ.Ε.Α.Τ. και ο 
αριθμός μαθητών του αθλητικού τμήματος να μην υπερ¬ 
βαίνει τους τριάντα (30). 

16. Μαθητής που θα απορριφθεί στο τέλος της χρονιάς 
και θα υποχρεωθεί να επαναλάβει τα μαθήματα της ίδιας 
τάξης δεν μπορεί να παρακολουθήσει το Τ.Α.Δ. της ίδιας 
τάξης. Για την παραμονή μαθητή σε Τ.Α.Δ. απαραίτητη 
προϋπόθεση είναι ο γενικός αριθμός του στο τέλος του 
σχολικού έτους να είναι μεγαλύτερος του 12 και 1/2. 

17. Απαλλαγή από το μάθημα της Φυσικής Αγωγής για 
τους μαθητές που φοιτούν σε Ε.Τ.Α.Δ. είναι δυνατόν να 
χορηγηθεί για χρονικό διάστημα μέχρι δύο μήνες και μόνο 
μετά από βεβαίωση Κρατικού Ιατρού. Στις περιπτώσεις 
αυτές ο απαλλαγμένος μαθητής δεν είναι υποχρεωμένος 
να παρακολουθεί την καθημερινή προπόνηση αλλά πρέπει 
να περάσει επιτυχώς τις προβλεπόμενες δοκιμασίες μετά 
από την λήξη της απαλλαγής του. 

18) Όσα θέματα (προαγωγή, απόρριψη, κυρώσεις 
κ.λπ.) δεν αναφέρονται στην απόφαση αυτή ρυθμίζονται 
με τις πάγιες διατάξεις που εφαρμόζονται και στα άλλα γυ¬ 
μνάσια. 

Ε’ Επιλογή διδασκόντων καθηγητών Φυσικής Αγωγής: 

1. Στα Τμήματα Αθλητικής Διευκόλυνσης το κάθε 
άθλημα διδάσκεται αποκλειστικά από πτυχιούχους Φυσι¬ 
κής Αγωγής που έχουν ειδικότητα ή προπονητική πείρα 
στο συγκεκριμένο άθλημα και οι οποίοι: 

α) Υπηρετούν οργανικά ή με απόσπαση στο σχολείο που 
λειτουργεί το Αθλητικό Τμήμα. 

β) Υπηρετούν οργανικά ή με απόσπαση σε σχολείο του 
Νομού και θα αποσπασθούν στο σχολείο που λειτουργεί 
το Αθλητικό Τμήμα. 

γ) Υπηρετούν οργανικά ή με απόσπαση σε σχολείο του 
Νομού ή σε Α.Ε.Ι. και θα διδάξουν στο Αθλητικό Τμήμα 
υπερωριακά. 

δ) Αδιόριστοι πτυχιούχοι Φυσικής Αγωγής που θα διορι- 
σθούν σαν Αναπληρωτές στο σχολείο που λειτουργεί το 
Τ.Α.Δ. 

2. Σε ειδικές περιπτώσεις, μπορούν να αποσπασθούν 
καθηγητές Φυσικής Αγωγής και από άλλους νομούς, μετά 
από εισήγηση της Κ.Ε.Α.Τ. και γνώμη του αρμοδίου Υπη¬ 
ρεσιακού Συμβουλίου. 

3. Γ ια τον ορισμό των καθηγητών και πτυχιούχων Φυσι¬ 
κής Αγωγής που θα διδάξουν στα Τ.Α.Δ. γίνεται συνεκτί- 
μηση προσόντων. 

Τα κριτήρια ορισμού είναι: 

α) Το πτυχίο Φ.Α. με ειδικότητα στο αντίστοιχο άθλημα. 

β) Προπονητική εμπειρία στο αντίστοιχο άθλημα. 

γ) Προπονητική εμπειρία στην αντίστοιχη ηλικία. 

δ) Παρακολούθηση αντίστοιχων σεμιναρίων στο εξωτε¬ 


ρικό ή εσωτερικό. 

ε) Αθλητική εμπειρία. 

στ) Μεταπτυχιακές σπουδές. 

Σε περίπτωση που δεν υπάρχουν καθηγητές ή πτυχιού- 
χοι Φυσικής Αγωγής με τα παραπάνω προσόντα τότε ο 
ορισμός γίνεται με τα παρακάτω κριτήρια: 

α) Πτυχίο Φ.Α. με την πληρέστερη ειδικότητα. 

β) Αντίστοιχα προσόντα με τα παραπάνω στη συγκεκρι¬ 
μένη ειδικότητα. 

4. Το πρόγραμμα, οι ώρες διδασκαλίας, οι υποχρεώσεις 
και τα καθήκοντα των καθηγητών Φυσικής Αγωγής, καθο¬ 
ρίζονται με απόφαση του Υπουργού Εθνικής Παιδείας και 
θρησκευμάτων. 

5. Οι καθηγητές Φυσικής Αγωγής που θα διδάξουν στα 
Αθλητικά Τμήματα ορίζονται από την Κ.Ε.Α.Τ. μετά από 
αίτηση των ενδιαφερομένων (μαζί με πλήρες βιογραφικό 
σημείωμα και τα απαραίτητα δικαιολογητικά) και μετά από 
προτάσεις των προϊσταμένων Γ ραφείων Φυσικής Αγωγής 
και των αντίστοιχων Αθλητικών Ομοσπονδιών. 

Με την απόφαση αυτή καταργούνται οι αποφάσεις Γ4/ 
1117/30.9.1988 και Γ4/1804/19.1 2.1989. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1994 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΦΙΛΙΡΠΟΣ ΠΕΤΣΑΛΝΙΚΟΣ ΓΕΩΡΓΙΟΣ ΛΙΑΝΗΣ 

-♦- 

Αριθ. Γ4/1150 (6) 

Ειδικά Τμήματα Αθλητικής Διευκόλυνσης Λυκείου. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1566/85 «δομή και λειτουργία της Πρωτοβάθ¬ 
μιας και Δευτεροβάθμιας Εκπαίδευσης». 

2. Το Ν. 75/75 «περί εξωσχολικού αθλητισμού». 

3. Τη Γ4/902/29.9.1988 απόφαση του Υπ. Εθνικής 
Παιδείας και θρησκευμάτων «ίδρυση ειδικών αθλητικών 
τάξεων σε σχολεία της Πρωτοβάθμιας και Δευτεροβάθ¬ 
μιας Εκπαίδευσης» που κυρώθηκε με νόμο (ΦΕΚ 110/Α7 
27.8.1990). 

4. Την αριθ. Γ4/1149/30.8.1994 κοινή απόφαση. 

5. Τις ανάγκες του Αγωνιστικού Αθλητισμού. 

6. Τις προτάσεις της Κεντρικής Επιτροπής Αθλητικών 
Τάξεων (πράξη 41η/15.6.1994), που συγκροτήθηκε με 
την 715/11.1.1994 κοινή απόφαση των Υφυπουργών 
Εθνικής Παιδείας και θρησκευμάτων και Πολιτισμού. 

7. Την αριθ. Η 5615/1994 απόφαση του Πρωθυπουρ¬ 
γού, για τον καθορισμό των αρμοδιοτήτων του αναπλη¬ 
ρωτή Υπουργού Εθνικής Παιδείας και θρησκευμάτων. 

8. Την αριθ. 54567/1993 κοινή απόφαση του Πρωθυ- 
πουγού και του Υπουργού Πολιτισμού, για τη μεταβίβαση 
αρμοδιοτήτων, αποφασίζουμε: 

Την ίδρυση Ειδικών Τμημάτων Αθλητικής Διευκόλυνσης 
Λυκείου, πειραματικά για το σχολικό έτος 1994-95, για 
διευκόλυνση επιλέκτων αθλητών. 

Η ίδρυση Ειδικών Τμημάτων Αθλητικής Διευκόλυνσης 
θα γίνει στην Πρώτη (Α’) και Δεύτερη (Β’) τάξη Λυκείου σε 
σχολείο που θα επιλέξει η στην παράγραφο ΓΊ της πα¬ 
ρούσας απόφασης αναφερόμενη Επιτροπή. 

Α’ Μαθητές Ειδικών Τμημάτων Αθλητικής Διευκόλυν¬ 
σης Λυκείου: 

Στα Ειδικά Τμήματα Αθλητικής Διευκόλυνσης Λυκείου 
έχουν δικαίωμα να φοιτήσουν μαθητές - αθλητές όλων 
των αθλημάτων που η αντίστοιχη Αθλητική Ομοσπονδία 
είναι αναγνωρισμένη και οι οποίοι είναι: 

α) Μέλη εθνικών ομάδων κάθε κατηγορίας, 
β) Αθλητές και αθλήτριες που έχουν κληθεί και προπο¬ 
νούνται σε κλιμάκια προεθνικών και προολυμπιακών ομά¬ 
δων κάθε κατηγορίας. 

γ) Αθλητές και αθλήτριες που έχουν κατακτήσει από 1 η 
έως 8η νίκη σε Πανελλήνιους Αγώνες ατομικού αθλήμα¬ 
τος ή από 1 η έως 4η νίκη σε Πανελλήνιους Αγώνες ομαδι¬ 
κού αθλήματος κάθε κατηγορίας ή σε Πανελλήνιους Σχο¬ 
λικούς Αγώνες. Στα ομαδικά αθλήματα πρέπει οι αθλητές 
-τριες να έχουν συμμετοχή σε περισσότερους από τους 
μισούς αγώνες που έδωσε η ομάδα τους σε όλες της φά¬ 
σεις. 

δ) Αθλητές και αθλήτριες που έχουν χαρακτηρισθεΐ από 
την οικεία Αθλητική Ομοσπονδία ως επίλεκτοι. 

Οι μαθητές - αθλητές των παραπάνω περιπτώσεων θα 
πρέπει να προσκομίσουν βεβαίωση από την οικεία Αθλη¬ 
τική Ομοσπονδία ή από την τοπική Τεχνική Επιτροπή και 
προκειμένου περί σχολικών αγώνων από το οικείο Γ ρα¬ 
φείο Φυσικής Αγωγής. 

ε) Για τα ήδη λειτουργούντα Ε.Τ. Α.Δ. και συγκεκριμένα 
για τη Β’ Λυκείου δύνανται να φοιτήσουν, εφόσον το επι¬ 
θυμούν, οι μαθητές της Α* Λυκείου του σχολικού έτους 
1993-94 με τις προϋποθέσεις που ίσχυαν. 

Β* Επιλογή σχολείου και μαθητών: 

Με απόφαση του οικείου Νομάρχη συγκροτείται επι¬ 
τροπή αποτελούμενη από: 

α) Στους Νομούς που έχει έδρα Σχολικός Σύμβουλος 
Φυσικής Αγωγής. 

αα) Τον Σχολικό Σύμβουλο Φυσικής Αγωγής, Πρόε¬ 
δρο. 

αβ) Τον Διευθυντή Δευτεροβάθμιας Εκπαίδευσης, Αντι¬ 
πρόεδρο. 

αγ) Τον Προϊστάμενο του Γραφείου Φυσικής Αγωγής, 
Γραμματέα. 

αδ) Ένα (1) καθηγητή Φυσικής Αγωγής, Μέλος, και 
αε) Εκπρόσωπο της Νομαρχιακής Επιτροπής Αθλητι¬ 
σμού, Μέλος. 

β) Στους νομούς που δεν έχει έδρα Σχολικός Σύμβουλος 
Φυσικής Αγωγής. 

βα) Τον Διευθυντή Δευτεροβάθμιας Εκπαίδευσης, Πρό¬ 
εδρο. 

ββ) Τον Προϊστάμενο του Γραφείου Φυσικής Αγωγής, 
Γ ραμματέα. 

βγ) Δύο (2) καθηγητές Φυσικής Αγωγής, Μέλη, και 
βδ) Εκπρόσωπο της Νομαρχιακής Επιτροπής Αθλητι¬ 
σμού, μέλος. 

Έργο της Επιτροπής είναι: 

α) Η επιλογή του σχολείου στο οποίο θα στεγαστούν τα 
Ειδικά Τμήματα Αθλητικής Διευκόλυνσης σύμφωνα με τις 
προϋποθέσεις των εδαφίων αα* και αβ* της Γα’ παραγρά¬ 
φου της παρούσας απόφασης. 

β) Η επιλογή των μαθητών και μαθητριών που θα φοιτή¬ 
σουν στα Ειδικά Τμήματα Αθλητικής Διευκόλυνσης Λυ¬ 
κείου σύμφωνα με τις προϋποθέσεις της παραγράφου Α’ 
της παρούσας απόφασης. 

Ρ Προϋποθέσεις για την λειτουργία Ειδικών Τμημάτων 
Αθλητικής Διευκόλυνσης Λυκείου: 

α) Γ ια την λειτουργία Ειδικού Τ μήματος Αθλητικής Διευ¬ 
κόλυνσης Λυκείου, πρέπει να υπάρχουν όλες οι παρακάτω 
προϋποθέσεις: 

αα) Το σχολείο που θα τα στεγάζει θα πρέπει να είναι 
κοντά σε αθλητικές εγκαταστάσεις ή θα στεγαστούν σε 
αίθουσες κοντά στις αθλητικές εγκαταστάσεις. 

αβ) Η λειτουργία των τμημάτων αυτών να είναι μόνιμα 
πρωινή. 

αγ) Στο κάθε τμήμα να φοιτούν τουλάχιστον δεκαοκτώ 
(18) μαθητές -τριες. Ο αριθμός μαθητών -τριών σε κάθε 
τμήμα δεν πρέπει να υπερβαίνει τους τριάντα (30). 

αδ) Για κάθε ατομικό άθλημα θα πρέπει να υπάρχουν 
πέντε (5) και για κάθε ομαδικό άθλημα οκτώ (8) τουλάχι¬ 
στον αθλητές - αθλήτριες. Η ελάχιστη συμμετοχή κατά 
άθλημα αναφέρεται στο σύνολο των μαθητών - μαθητριών 
που φοιτούν στα Ειδικά Τμήματα Αθλητικής Διευκόλυνσης 


και των δύο τάξεων του ίδιου σχολείου. 

β) Τρόπος και χρόνος λειτουργίας των Ειδικών Τμημά¬ 
των Αθλητικής Διευκόλυνσης Λυκείου: 

βα) Στα Τμήματα αυτά θα διδάσκονται όλα τα προβλε- 
πόμενα για την κάθε τάξη μαθήματα και σύμφωνα με τις 
προβλεπόμενες από το ωρολόγιο πρόγραμμα ώρες εκτός 
από το μάθημα της Φυσικής Αγωγής, που θα αντικαταστα- 
θεί από εννέα (9) ώρες προπόνηση την εβδομάδα. 

ββ) Το ημερήσιο πρόγραμμα των τμημάτων αυτών θα 
αρχίζει τρεις φορές την εβδομάδα από την τρίτη διδακτική 
ώρα και δύο φορές την εβδομάδα κανονικά από την πρώτη 
διδακτική ώρα και θα παρατείνεται μετά την έκτη διδα¬ 
κτική ώρα κατά μία ώρα ώστε να συμπληρωθούν οι τριάντα 
διδακτικές ώρες εβδομαδιαίως. Τις ημέρες που το ημερή¬ 
σιο πρόγραμμα θα αρχίζει από την τρίτη διδακτική ώρα ο 
χρόνος από τις 07.45* μέχρι τη λήξη της δεύτερης διδακτι¬ 
κής ώρας θα διατίθεται για προπόνηση των μαθητών. 

Οι ημέρες προπόνησης του Ε.Τ.Α.Δ. Λυκείου και του 
αντίστοιχου Τ. Α.Δ. Γυμνασίου πρέπει να ορισθούν κοινές. 

βγ) Οι προπονήσεις των μαθητών των Ειδικών Αθλητι¬ 
κών Τμημάτων Λυκείου αρχίζουν με το διδακτικό έτος και 
τελειώνουν με το πέρας της περιόδου των μαθημάτων, 
γ) Φοίτηση - προαγωγή μαθητών: 
γα) Γ ια τον χαρακτηρισμό της φοίτησης των μαθητών 
των Ε.Τ.Α.Δ. ισχύουν τα αριθμητικά όρια που σε κάθε πε¬ 
ρίπτωση προβλέπονται από τις ισχύουσες διατάξεις για 
τους μαθητές των άλλων σχολείων προσαυξημένα κατά 
είκοσι (20) απουσίες. 

γβ) Αδικαιολόγητες απουσίες στο μάθημα της Φυσικής 
Αγωγής συνιστούν λόγο απομάκρυνσης του μαθητή από 
το αθλητικό τμήμα μετά από εισήγηση του διδάσκοντα και 
απόφαση της Κ.Ε.Α.Τ. 

ΥΥ) Η αξιολόγηση της επίδοσης των μαθητών στο κάθε 
άθλημα γίνεται από τους διδάσκοντες καθηγητές Φυσικής 
Αγωγής στο κάθε αθλητικό τμήμα και καταχωρείται κάθε 
τρίμηνο στην καρτέλα του μαθητή στο μάθημα της Φυσι¬ 
κής Αγωγής. 

γδ) Σε περίπτωση που μαθητής θα σταματήσει να φοιτά 
σε Ειδικό Τμήμα Αθλητικής Διευκόλυνσης, κατά την 
ένταξή του σε άλλο τμήμα του ίδιου ή άλλου σχολείου, 
όσον αφορά τη βαθμολογία ισχύουν οι πάγιες διατάξεις 
που εφαρμόζονται σε όλα τα σχολεία, όσον αφορά δε τις 
απουσίες υπολογίζονται στο ακέραιο οι απουσίες όλων 
των μαθημάτων εκτός από το μάθημα της Φυσικής Αγω¬ 
γής, όπου υπολογίζεται ο ακέραιος αριθμός που θα προ- 
κύψει όταν πολλαπλασιασθεί ο αριθμός των απουσιών στο 
μάθημα αυτό με κλάσμα που έχει αριθμητή τον αριθμό των 
προβλεπομένων εβδομαδιαίων ωρών Φυσικής Αγωγής 
από το αναλυτικό πρόγραμμα (κανονικού προγράμματος) 
και παρονομαστή τον αριθμό εννέα (9). 

γε) Μετεγγραφή μαθητή από ένα Ε.Τ.Α.Δ. σε άλλο γίνε¬ 
ται εφόσον στο νέο Ε.Τ.Α.Δ. διδάσκεται το ίδιο άθλημα. 

Γ ια την μετεγγραφή ισχύουν οι ισχύουσες περί μετεγγρα¬ 
φών διατάξεις. Επιπλέον απαιτείται έγκριση της Κ.Ε.Α.Τ. 
και ο αριθμός των μαθητών του νέου Ε.Τ.Α.Δ. να μην 
υπερβαίνει τους τριάντα (30) μαθητές. 

γστ) Μαθητής που θα απορριφθεί στο τέλος της χρονιάς 
και θα υποχρεωθεί να επαναλάβει τα μαθήματα της ίδιας 
τάξης δεν μπορεί να παρακολουθήσει το Ε.Τ.Α.Δ. της 
ίδιας τάξης. Για την παραμονή μαθητή σε Ε.Τ.Α.Δ. απα¬ 
ραίτητη προϋπόθεση είναι ο γενικός βαθμός του στο τέ¬ 
λος του σχολικού έτους να είναι μεγαλύτερος του 12 και 
1 / 2 . 

γζ) Απαλλαγή από το μάθημα της Φυσικής Αγωγής για 
τους μαθητές που φοιτούν σε Ε.Τ.Α.Δ. είναι δυνατόν να 
χορηγηθεί για χρονικό διάστημα μέχρι δύο μήνες και μόνο 
μετά από βεβαίωση Κρατικού Ιατρού. Στις περιπτώσεις 
αυτές ο απαλλαγμένος μαθητής δεν είναι υποχρεωμένος 
να παρακολουθεί την καθημερινή προπόνηση. 

γη) Όσα θέματα (προαγωγή, απόρριψη, κυρώσεις 
κ.λπ.) δεν αναφέρονται στην απόφαση αυτή ρυθμίζονται 
με τις πάγιες διατάξεις που εφαρμόζονται και στα άλλα λύ¬ 
κεια. 

Δ’ Επιλογή διδασκόντων καθηγητών Φυσικής Αγωγής: 

Η επιλογή των διδασκόντων καθηγητών γίνεται όπως 
και στα Τμήματα Αθλητικής Διευκόλυνσης Γυμνασίου και 
σύμφωνα με την παράγραφο Ε' της Γ4/1149/30.8.1994 
απόφασης. 

Για το ωράριο διδασκαλίας των καθηγητών αυτών ισχύει 
η Γ4/1151/30.8.199 απόφαση. 

Ε' Από τις διατάξεις της απόφασης αυτής προκαλείται 
συνολική δαπάνη 109.549.395 δρχ. περίπου για το τρέχον 
οικονομικό έτος και 363.689.988 δρχ. για κάθε ένα από 
τα επόμενα οικονομικά έτη. Η δαπάνη για το τρέχον οικο¬ 
νομικό έτος αναλυτικά έχει όπως παρακάτω: 

1. Για διδακτικό προσωπικό: 

Από τις διατάξεις της απόφασης αυτής προκαλείται δα¬ 
πάνη σε βάρος του κρατικού προϋπολογισμού ύψους 
79.549.395 δρχ. περίπου για το τρέχον οικονομικό έτος 
και 253.689.988 δρχ. για κάθε ένα από τα επόμενα οικο¬ 
νομικά έτη. 


Για την ανωτέρω δαπάνη έχει εγγράφει πίστωση στον 
κρατικό προϋπολογισμό ύψους 79.549.395 δρχ. στον ει¬ 
δικό φορέα 19-610 και με τους εξής ΚΑΕ: 


ΚΑΕ 0311 (Βασικός μισθός) 

ΚΑΕ 0325 (Α.Τ.Α.) 

ΚΑΕ 0326 (Επίδ. εξομάλυνσης) 

ΚΑΕ 0329 (Ειδικό επίδομα) 

ΚΑΕ 0321 (Ι.Κ.Α. + Τ.Ε.Α.Μ.) 

ΚΑΕ 0337 (Επίδομα Βιβλιοθήκης) 

ΚΑΕ 0516 (Αποζημ. διδακτ. τριμήνων) 


11.100.000 
29.287.200 
4.800.000 
4.200.000 
15.577.224 
1.500.000 
13.084.971 


2. Για δαπάνες μετακίνησης και ημιδιατροφής μαθη¬ 
τών: 

Από τις διατάξεις της απόφασης αυτής προκαλείται δα¬ 
πάνη 30.000.000 δρχ. περίπου για το τρέχον οικονομικό 
έτος και 110.000.000 δρχ. περίπου για καθένα από τα 
επόμενα οικονομικά έτη. 

Η ανωτέρω δαπάνη θα καλυφθεί από τις πιστώσεις της 
Κεντρικής Επιτροπής Αθλητικών τάξεων (Κ.Ε.Α.Τ.), που 
προέρχονται από τον Οργανισμό Προγνωστικών Αγώνων 
Ποδοσφαίρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 30 Αυγούστου 1994 


ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΦΙΛΙΠΠΟΣ ΠΕΤΣΑΛΝΙΚΟΣ ΓΕΩΡΓΙΟΣ ΛΙΑΝΗΣ 

-♦- 

Αριθ. Δ16β/01 /514/Φ.4.2.3 (7) 

Καθορισμός αριθμού επαναπροσλαμβανομένων υπαλλή¬ 
λων στη Γενική Γραμματεία Δημ. Έργων του ΥΠΕ- 
ΧΩΔΕ κατά το Β’ εξάμηνο έτους 1994. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του άρθρου 25 παρ. 13 και 15 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

2) Τις διατάξεις του άρθρου 27 του Ν. 2081/92 (ΦΕΚ 
154/Α/92) με το οποίο προστέθηκε άρθρο 29Α' στο Ν. 
1558/85. 

3) Την αριθ. Δ16β/03/505/Φ.4.2.3723.8.94 κοινή 
απόφαση των Υπουργών Προεδρίας της Κυβέρνησης και 
Οικονομικών και του Αναπληρωτή Υπουργού ΠΕΧΩΔΕ με 
την οποία καθορίστηκε ο αριθμός των θέσεων που θα κα¬ 
λυφθούν με επαναπρόσληψη απολυθέντων υπαλλήλων 
της ΓΓΔΕ κατά τη χρονική περίοδο από 1.1.90 έως 
31.10.93. 

4) Τις υποβληθείσες αιτήσεις επαναπρόσληψης. 

5) Τα σχετικά πρακτικά των τριμελών επιτροπών του άρ¬ 
θρου 26 παρ. 4 με το οποίο αποφασίστηκε η επαναπρόσ¬ 


ληψη 102 ατόμων που είχαν απολυθεί κατά την ανωτέρω 
περίοδο και έχουν τις προϋποθέσεις που απαιτούνται από 
το νόμο. 

6) Το γεγονός ότι πέραν των 102 ατόμων, ένα έχει πετύ- 
χει ευνοϊκή δικαστική απόφαση και δεν εξετάστηκε η αί¬ 
τησή του από την επιτροπή, σύμφωνα με την παρ. 5 άρ¬ 
θρου 25 του Ν. 2190/94. 

7) Τις ανάγκες της υπηρεσίας. 

8) Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπολογι¬ 
σμού ύψους 75.000.000 δρχ. για το έτος 1994, για την 
κάλυψη της οποίας έχει εγγράφει πίστωση στον φορ. 23- 
240, καε 5295 αντίστοιχου ύψους. 

9) Την αριθ. ΥΠ. 123/15.7.94 (ΦΕΚ 550/Β/15.7.94) 
«περί καθορισμού αρμοδιοτήτων του Αναπλ. Υπουργού 
ΠΕΧΩΔΕ Κ. Γείτονα», αποφασίζουμε: 

Α) Καθορίζουμε τον αριθμό των επαναπροσλαμβανομέ¬ 
νων υπαλλήλων στη Γενική Γραμματεία Δημ. Έργων του 
ΥΠΕΧΩΔΕ κατά το Β εξάμηνο του έτους 1994 κατά ειδι¬ 
κότητα ως εξής: 

Α) ΥΠΑΛΛΗΛΟΙ ΠΟΥ ΕΧΟΥΝ ΠΕΤΥΧΕΙ ΕΥΝΟΪΚΕΣ 
ΔΙΚΑΣΤΙΚΕΣ ΑΠΟΦΑΣΕΙΣ 


Α/Α ΕΙΔΙΚΟΤΗΤΑ ΑΡΙΘ. ΥΠΑΛΛΗΛΩΝ 

ΚΑΤΗΓΟΡΙΑ (ΠΕ) 

1 Πολιτικοί μηχανικοί 1 

ΣΥΝ. ΚΑΤΗΓΟΡΙΑΣ (ΠΕ) 1 

ΓΕΝΙΚΟ ΣΥΝΟΛΟ 1 

Γ) ΕΠΑΝΑΠΡΟΣΛΑΜΒΑΝΟΜΕΝΟΙ 
ΧΩΡΙΣ ΕΥΝΟΪΚΕΣ ΔΙΚΑΣΤΙΚΕΣ ΑΠΟΦΑΣΕΙΣ 
(παρ. 13 κα ιΐ 5 άρθρο 25 του Ν. 2190/94) 

Α/Α ΕΙΔΙΚΟΤΗΤΑ ΑΡΙΘ. ΥΠΑΛΛΗΛΩΝ 

ΚΑΤΗΓΟΡΙΑ (ΠΕ) 

1 Πολιτικοί Μηχανικοί 18 

2 Αρχιτέκτονες Μηχανικοί 21 

3 Μηχ/γοι Ηλ/γοι 3 

4 Τοπογράφοι Μηχανικοί 5 

5 Χημικοί Μηχανικοί 2 

6 Διοικητικοί Μηχανικοί 3 

ΣΥΝ. ΚΑΤΗΓΟΡΙΑΣ (ΠΕ) 52 

ΚΑΤΗΓΟΡΙΑ (ΤΕ) 

1 Υπομηχανικοί 16 

2 Λογιστές 1 

ΣΥΝ. ΚΑΤΗΓΟΡΙΑΣ (ΤΕ) 17 

ΚΑΤΗΓΟΡΙΑ (ΔΕ) 

1 Εργοδηγοί 8 

2 Σχεδιαστές 1 

3 Διοικητικοί 13 

4 Οδηγοί 7 

ΣΥΝ. ΚΑΤΗΓΟΡΙΑΣ (ΔΕ) 29 

ΚΑΤΗΓΟΡΙΑ (ΥΕ) 

1 Εργάτες 4 

ΣΥΝ. ΚΑΤΗΓΟΡΙΑΣ (ΥΕ) 4 

ΓΕΝΙΚΟ ΣΥΝΟΛΟ 102 


Β) Οι επαναπροσλαμβανόμενοι θα καταλάβουν ισάριθ¬ 
μες αντίστοιχες προσωποπαγείς θέσεις τακτικού προσω¬ 
πικού ή προσωπικού με σχέση εργασίασ ιδιωτικού δικαίου 
αορίστου χρόνου, οι οποίες θα συσταθούν με απόφαση 
του Αναπλ. Υπουργού ΠΕΧΩΔΕ. 

Η παρούσα να δημοσιευθεί στην Εφημερίδα της Κυβέρ¬ 
νησης. 


Αθήνα, 30 Αυγούστου 1994 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & 
ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

ΑΛ. ΠΑΠΑΔΟΠΟΥΛΟΣ Κ. ΓΕΙΤΟΝΑΣ 

Αριθ. 10645 (8) 

Σύσταση απλού συνδέσμου των κοινοτήτων Ασπρου, 

Εσωβάλτων Καλυβιών και Λιπαρού Ν. Πέλλας με την 

επωνυμία «Σύνδεσμος Κοινοτήτων Άσπρου - Εσωβάλ¬ 
των - Καλυβιών - Λιπαρού». 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του άρθρου 190 του Π. Δ/τος 323/1989 
(ΔΚΚ). 

2. Τις αριθμ. 39/1993, 60/1994, 40/1994 και 34/1993 
αποφάσεις των Κοινοτικών Συμβουλίων Άσπρου, Εσω¬ 
βάλτων, Καλυβιών και Λιπαρού αντίστοιχα, για σύσταση 
συνδέσμου, αποφασίζουμε: 

1. Συνιστούμε απλό σύνδεσμο των Κοινοτήτων 
Άσπρου, Εσωβάλτων Καλυβιών και Λιπαρού Ν. Πέλλας με 
την επωνυμία «Σύνδεσμος Κοινοτήτων Άσπρου - Εσω¬ 
βάλτων - Καλυβιών - Λιπαρού». 

2. Έδρα του συνδέσμου ορίζεται η Κοινότητα Λιπαρού. 

3. Η χρονική διάρκεια του συνδέσμου ορίζεται όσος εί¬ 
ναι και ο χρόνος ο απαραίτητος για την εκτέλεση των έρ¬ 
γων. 

4. Σκοπός του συνδέσμου είναι η ασφαλτόστρωση των 
δρόμων που συνδέουν τις προαναφερόμενες Κοινότη¬ 
τες. 

5. Έσοδα του συνδέσμου είναι: 


α) Εισφορά, οι υποχρεώσεις που θ’ ανακύψουν για την 
κάλυψη της ίδιας συμμετοχής του έργου που θα είναι ανά¬ 
λογη με την χιλιομετρική απόσταση που θα ασφαλτοστρω¬ 
θεί σε κάθε Κοινότητα. 

β) Εισφορές, επιχορηγήσεις, δωρεές από το δημόσιο ή 
άλλα φυσικά ή νομικά πρόσωπα ή οργανισμούς, καθώς 
επίσης και από δωρεές ομογενών κ.λπ. 

γ) Πρόσοδοι από τους φόρους, τέλη και δικαιώματα που 
επιβάλλονται υπέρ του συνδέσμου από τις προαναφερό¬ 
μενες Κοινότητες. 

δ) Επιχορηγήσεις από φορείς του δημοσίου Τομέα (άρ¬ 
θρο 1 παρ. 6 του Ν. 1256/1982) για την εκτέλεση έργων, 
την κάλυψη διαφόρων δαπανών των αποδοχών του προ¬ 
σωπικού του συνδέσμου κ.λπ. 

Από τις διατάξεις της απόφασης αυτής προκαλείται δα¬ 
πάνη σε βάρος των προϋπολογισμών των κοινοτήτων 
Άσπρου, Εσωβάλτων, Καλυβίων και Λιπαρού το ύψος της 
οποίας δεν μπορεί να προσδιοριστεί. 

Υπάρχουν εγγεγραμμένες πιστώσεις στους προϋπολο¬ 
γισμούς των ανωτέρω κοινοτήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 25 Αυγούστου 1994 
Ο Νομάρχης 

ΧΡ. ΓΕΩΡΓΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



